ข้อบังคับมหาวิทยาลัยกรุงเทพมหานครข้อบังคับมหาวิทยาลัยกรุงเทพมหานครว่าด้วยเครื่องแบบนักศึกษามหาวิทยาลัยกรุงเทพมหานครพ.ศ. ๒๕๕๔ โดยที่เป็นการสมควรกำหนดให้มีข้อบังคับมหาวิทยาลัยกรุงเทพมหานครว่าด้วยเครื่องแบบนักศึกษามหาวิทยาลัยกรุงเทพมหานครอาศัยอำนาจตามความในมาตรา ๒๑ (๒) และมาตรา ๖๖ แห่งพระราชบัญญัติมหาวิทยาลัยกรุงเทพมหานครพ.ศ. ๒๕๕๓ สภามหาวิทยาลัยกรุงเทพมหานครในการประชุมครั้งที่ ๑/๒๕๕๔ เมื่อวันที่ ๔มกราคม พ.ศ. ๒๕๕๔ จึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่าข้อบังคับมหาวิทยาลัยกรุงเทพมหานคร ว่าด้วยเครื่องแบบนักศึกษามหาวิทยาลัยกรุงเทพมหานครพ.ศ. ๒๕๕๔ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้มหาวิทยาลัย หมายความว่ามหาวิทยาลัยกรุงเทพมหานครอธิการบดี หมายความว่าอธิการบดีมหาวิทยาลัยกรุงเทพมหานครนักศึกษา หมายความว่านักศึกษาระดับปริญญาตรีของมหาวิทยาลัยกรุงเทพมหานครข้อ ๔ เครื่องแบบนักศึกษา มี ๓ ประเภท ดังนี้(๑) เครื่องแบบปกติ(๒) เครื่องแบบงานพิธีการ(๓) เครื่องแบบงานพระราชพิธีหรือรัฐพิธีข้อ ๕ เครื่องแบบปกติสำหรับนักศึกษาชาย(๑) เสื้อเชิ้ตแขนสั้นสีขาว ไม่มีลวดลาย ไม่รัดรูปติดกระดุมพลาสติกสีขาว ความยาวตัวเสื้อให้เลยเอวให้ใส่ชายเสื้อไว้ในกางเกงตลอดเวลา อาจผูกเนคไทสีเขียว ติดเข็มตรามหาวิทยาลัย(๒) กางเกงขายาวแบบสากล ทรงสุภาพ สีน้ำเงินเข้มหรือสีกรมท่าหรือสีดำไม่มันแวววาว ไม่มีลวดลาย มีหูสอดเข็มขัด(๓) เข็มขัดหนังสีดำ ขนาดกว้างประมาณ ๓ เซนติเมตร เป็นเข็มขัดรูดปลายแหลม หัวเข็มขัดทำด้วยโลหะสีเงินเป็นรูปสี่เหลี่ยมผืนผ้า ขนาดกว้างประมาณ ๓.๕เซนติเมตร ยาวประมาณ ๕ เซนติเมตร ดุนเป็นตรามหาวิทยาลัย(๔) ถุงเท้าสีดำหรือสีกรมท่า(๕) รองเท้าหนังหุ้มส้นสีดำ ไม่เปิดหัวรองเท้าข้อ ๖ เครื่องแบบปกติสำหรับนักศึกษาหญิง(๑) เสื้อเชิ้ตสีขาว แขนสั้นเหนือศอก ไม่มีลวดลาย มีความหนาพอควรไม่รัดรูป ความยาวของเสื้อให้สอดในกระโปรงได้มิดชิด ด้านหน้าผ่าอกตรงโดยตลอดติดดุมโลหะสีเงินดุนเป็นตรามหาวิทยาลัย ขนาดเส้นผ่าศูนย์กลางประมาณ ๒ เซนติเมตรห้าดุม รวมดุมที่ติดคอเสื้อ(๒) กระโปรงสีน้ำเงินเข้มหรือสีกรมท่าหรือสีดำ แบบเรียบ ไม่มันแวววาวไม่มีลวดลาย ขอบกระโปรงอยู่ระดับเอว ความยาวกระโปรงระดับคลุมเข่า(๓) เข็มขัดหนังสีดำ ขนาดกว้างประมาณ ๓ เซนติเมตร เป็นเข็มขัดรูดปลายแหลม หัวเข็มขัดทำด้วยโลหะสีเงินเป็นรูปสี่เหลี่ยมผืนผ้า ขนาดกว้างประมาณ ๓.๕เซนติเมตร ยาวประมาณ ๕ เซนติเมตร ดุนเป็นตรามหาวิทยาลัย(๔) เข็มตรามหาวิทยาลัย ใช้ติดอกเสื้อเบื้องขวา(๕) รองเท้าหุ้มส้น สีดำ แบบเรียบ ไม่มีลวดลายข้อ ๗ เครื่องแบบงานพิธีการสำหรับนักศึกษาชายมีลักษณะเช่นเดียวกับเครื่องแบบปกติแต่เปลี่ยนจากเสื้อเชิ้ตแขนสั้นสีขาวเป็นเสื้อเชิ้ตแขนยาวสีขาวโดยให้ผูกเนคไทสีเขียว ติดเข็มตรามหาวิทยาลัยข้อ ๘ เครื่องแบบงานพิธีการสำหรับนักศึกษาหญิง(๑) เสื้อเชิ้ตสีขาว มีลักษณะเช่นเดียวกับเครื่องแบบปกติกลัดดุมที่คอเสื้อ ผูกโบว์หูกระต่าย (โบว์ไท) สีเขียว(๒) กระโปรงสีกรมท่าหรือสีดำ แบบเรียบ ไม่มันแวววาว ไม่มีลวดลายทรงตรงคลุมเข่าขอบกระโปรงอยู่ระดับเอว ผ่าด้านหลังทับซ้อน(๓) เข็มขัด เข็มตรามหาวิทยาลัย และรองเท้ามีลักษณะเช่นเดียวกับเครื่องแบบปกติข้อ ๙ เครื่องแบบงานพระราชพิธีหรือรัฐพิธีสำหรับนักศึกษาชาย(๑) เสื้อราชปะแตน สีขาว คอตั้ง แขนยาวถึงข้อมือมีช่องกระเป๋าที่อกเสื้อซ้ายและขวาและที่เอวเสื้อซ้ายและขวาที่แนวสาบอกกลัดดุมตรามหาวิทยาลัยห้าดุม(๒) ที่คอเสื้อทั้งสองข้าง ติดตรามหาวิทยาลัย ทำด้วยโลหะสีเงิน(๓) กางเกงขายาวแบบสากล ทรงสุภาพ สีขาว ไม่มันแวววาว ไม่มีลวดลาย(๔) ถุงเท้าสีดำ(๕) รองเท้าหนังหุ้มส้นสีดำ ไม่เปิดหัวรองเท้าข้อ ๑๐ เครื่องแบบงานพระราชพิธีหรือรัฐพิธีสำหรับนักศึกษาหญิง(๑) เสื้อเชิ้ตสีขาว แขนยาวถึงข้อมือ ไม่มีลวดลาย มีความหนาพอควรไม่รัดรูป ความยาวของเสื้อให้สอดในกระโปรงได้มิดชิด ด้านหน้าผ่าอกตรงโดยตลอดติดดุมโลหะสีเงินดุนเป็นตรามหาวิทยาลัย ขนาดเส้นผ่าศูนย์กลางประมาณ ๒ เซนติเมตรห้าดุม รวมดุมที่ติดคอเสื้อ(๒) กระโปรง มีลักษณะเช่นเดียวกับเครื่องแบบงานพิธีการ(๓) เข็มขัดและเข็มตรามหาวิทยาลัย มีลักษณะเช่นเดียวกับเครื่องแบบปกติ(๔) รองเท้าหุ้มส้นแบบสุภาพ สีดำข้อ ๑๑ หัวหน้าส่วนงานอาจกำหนดเครื่องแต่งกายชุดปฏิบัติการ ตามความเหมาะสมกับการศึกษา โดยเสนอให้อธิการบดีพิจารณาอนุมัติข้อ ๑๒ ให้นักศึกษาแต่งเครื่องแบบปกติหรือเครื่องแบบงานพิธีการ หรือเครื่องแบบงานพระราชพิธีหรือรัฐพิธีตามประกาศของมหาวิทยาลัย หรือตามที่ระบุในกำหนดการ หรือคำสั่งของมหาวิทยาลัยข้อ ๑๓ ให้อธิการบดีรักษาการตามข้อบังคับนี้ในการตีความหรือในกรณีที่มีปัญหาขัดข้องเกี่ยวกับการดำเนินการตามข้อบังคับนี้หรือในกรณีที่ข้อบังคับนี้มิได้ระบุไว้ ให้อธิการบดีมีอำนาจวินิจฉัยชี้ขาดและในกรณีที่มีเหตุผลหรือความจำเป็นสภามหาวิทยาลัยอาจมีมติให้งดหรือยกเว้นการใช้ข้อบังคับนี้ได้ตามความจำเป็นประกาศณ วันที่ ๑๑ มีนาคม พ.ศ. ๒๕๕๔หม่อมราชวงศ์สุขุมพันธุ์ บริพัตรนายกสภามหาวิทยาลัยกรุงเทพมหานครปริยานุช/ผู้จัดทำ๓๐ พฤษภาคม๒๕๕๔ณัฐวดี/ตรวจ๓๐ พฤษภาคม๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๕๔ ง/หน้า ๗๓/๑๑ พฤษภาคม ๒๕๕๔